โบรกฯส่องกลุ่มรับเหมาฯ-ท่องเที่ยวเก็บ 12 หุ้นเด่นรับ“ประชามติผ่าน”
โบรกฯส่องกลุ่มรับเหมาฯ-ท่องเที่ยวเก็บ 12 หุ้นเด่นรับ“ประชามติผ่าน”
9 ส.ค. 2559

บล.ดีบีเอสฯ ระบุในบทวิเคราะห์วันนี้(9 ส.ค.59) ว่า การโหวตรับร่างรัฐธรรมนูญเห็นชอบเกิน 61% คาดเลือกตั้งอย่างเร็วปลายปี 60 หรือไม่เกินต้นปี 61 การเมืองทุกฝ่ายยอมรับผลโหวตฯ
ผลกระทบ: คาดว่าการรับคำถามพ่วงด้วย จะยิ่งทำให้การเมืองไทยมีความมั่นคงสูง เพราะสส.และสว.จะสามารถเลือกนายกฯและอยู่ได้นานถึง 5 ปี ทำให้ลดเสี่ยงต่อการเกิดม็อบ เนื่องจากความขัดแย้ง หากยังเป็นการเมืองในรูปแบบเดิม เราคาดว่ากลุ่มหลักทรัพย์ที่จะได้รับผลดีที่ชัดเจนจากเรื่องนี้ คือ รับเหมาก่อสร้าง ที่โครงการขนาดใหญ่ (mega projects) ยังคงเดินหน้าต่อไป และกลุ่มท่องเที่ยว ที่จะไม่ได้รับผลกระทบจากความไม่สงบทางการเมือง
คำแนะนำ: หลักทรัพย์กลุ่มรับเหมาฯที่แนะนำ ซื้อ คือ CK, STEC, UNIQ, SEAFCO, SYNTEC และคาดว่าหลักทรัพย์ SCC จะได้ประโยชน์ตามมาด้วย คงคำแนะนำ ซื้อ เช่นกัน ส่วนหลักทรัพย์ที่เกี่ยวข้องกับการท่องเที่ยวก็น่าใจ ได้แก่ ERW (ไตรมาสไตรมาส 2/59 เป็น low season ที่มีกำไรเป็นครั้งแรก),CENTEL และ MINT เช่นเดียวกับกลุ่มสายการบินและสนามบินก็ได้รับประโยชน์ด้วย เช่น AAV, BA และ AOT เป็นต้น